ΚΑΝΟΝΙΣΜΟΣ (ΕΚ) αριθ. 2205/94 ΤΗΣ ΕΠΙΤΡΟΠΗΣ της 9ης Σεπτεμβρίου 1994 για τον καθορισμό της ανώτατης περιεκτικότητας σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1994/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1866/94 (2), και ιδίως το άρθρο 5,

Εκτιμώντας:

ότι ο κανονισμός (ΕΟΚ) αριθ. 2731/75 του Συμβουλίου της 29ης Οκτωβρίου 1975 για τον καθορισμό των ποιοτικών τύπων του μαλακού σίτου, της σίκαλης και της κριθής, του αραβόσιτου, του σόργου και του σκληρού σίτου (3), όπως τροποποιήθηκε τελευταία από τον κανονισμό (ΕΟΚ) αριθ. 2054/93 (4), καθόρισε, μεταξύ άλλων, σε 14 % την ανώτατη περιεκτικότητα σε υγρασία των σιτηρών εκτός από το σκληρό σίτο- ότι στα πλαίσια του κανονισμού (ΕΟΚ) αριθ. 689/92 της Επιτροπής της 19ης Μαρτίου 1992 για τον καθορισμό των διαδικασιών και των όρων αναλήψεως των σιτηρών από τους οργανισμούς παρεμβάσεως (5), όπως τροποποιήθηκε τελευταία από τον κανονισμό (ΕΚ) αριθ. 3134/93 (6), η ανώτατη περιεκτικότητα σε υγρασία καθορίστηκε σε 14,5 %- ότι ο εν λόγω κανονισμός έχει προβλέψει επίσης στο άρθρο 2 παράγραφος 4 ότι επιτρέπεται στα κράτη μέλη, μετά από αίτησή τους και υπό ορισμένους όρους, να εφαρμόσουν περιεκτικότητα σε υγρασία 15 % για όλα τα σιτηρά με εξαίρεση τον αραβόσιτο και το σόργο που προσφέρονται στην παρέμβαση-

ότι ορισμένα κράτη μέλη υπέβαλαν τέτοιες αιτήσεις-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κράτη μέλη που αναφέρονται στο παράρτημα του παρόντος κανονισμού εξουσιοδοτούνται να καθορίσουν σε 15 % την ανώτατη περιεκτικότητα σε υγρασία για τα σιτηρά που αναφέρονται στο ίδιο παράρτημα και προσφέρονται στην παρέμβαση κατά τη διάρκεια της περιόδου 1994/95.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Σεπτεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 197 της 30. 7. 1994, σ. 1.

(3) ΕΕ αριθ. L 281 της 1. 11. 1975, σ. 22.

(4) ΕΕ αριθ. L 187 της 29. 7. 1993, σ. 6.

(5) ΕΕ αριθ. L 74 της 20. 3. 1992, σ. 18.

(6) ΕΕ αριθ. L 280 της 13. 11. 1993, σ. 15.

ΠΑΡΑΡΤΗΜΑ

Ανώτατη περιεκτικότητα σε υγρασία για τα σιτηρά που προσφέρονται στην παρέμβαση κατά τη διάρκεια της περιόδου 1994/95

"" ID="1">Βέλγιο> ID="2">Όλα τα σιτηρά εκτός από το σκληρό σίτο, τον αραβόσιτο και το σόργο"> ID="1">Δανία> ID="2">Όλα τα σιτηρά εκτός από το σκληρό σίτο, τη σίκαλη, τον αραβόσιτο και το σόργο"> ID="1">Γαλλία> ID="2">Όλα τα σιτηρά εκτός από το σκληρό σίτο, τον αραβόσιτο και το σόργο"> ID="1">Ιρλανδία> ID="2">Όλα τα σιτηρά εκτός από το σκληρό σίτο, τον αραβόσιτο και το σόργο"> ID="1">Λουξεμβούργο> ID="2">Όλα τα σιτηρά εκτός από το σκληρό σίτο, τον αραβόσιτο και το σόργο"> ID="1">Κάτω Χώρες> ID="2">Όλα τα σιτηρά εκτός από το σκληρό σίτο, τον αραβόσιτο και το σόργο"> ID="1">Ομοσπονδιακή Δημοκρατία της Γερμανίας> ID="2">Όλα τα σιτηρά εκτός από σκληρό σίτο, τον αραβόσιτο και το σόργο"> ID="1">Πορτογαλία> ID="2">Όλα τα σιτηρά εκτός από το σκληρό σίτο, τον αραβόσιτο και το σόργο">